Diari Oficial de la Generalitat Valenciana


Sumari del DOGV 651, del 01-09-1987 (1987/809501)

DECRET 102/1987, de 17 d'agost, del Consell de la Generalitat Valenciana, pel qual es regulen les faxes universitàries per al curs acadèmic 1987-88 en les Universitats Públiques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/08/17/102**

### Versions

 Text inicial: 01/09/1987 - Actualitat 

### Dades del document

Número de DOGV
:   651

Data del DOGV
:   01-09-1987

Secció del DOGV
:   DISPOSICIONS GENERALS

Número del document
:   1987/809501


Data del document
:   17-08-1987

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

Decret 102/1987, de 17 d'agost, del Consell de la Generalitat Valenciana, pel qual es regulen les taxes universitàries per al curs acadèmic 1987/88 en les Universitats Públiques de la Comunitat Valenciana.  
  
La Llei Orgànica 5/1982, d'1 de juliol, d'Estatut d'autonomia de la Comunitat Valenciana, estableix en l'article 35 la competència plena de la Generalitat Valenciana en la regulació i l'administració de l'ensenyament, sense perjudici de la que correspon a l'Estat.  
  
La Llei Orgànica 11/1983, de 25 d'agost, de Reforma Universitària, estableix en l'article 54 que les taxes acadèmiques, en el cas d'estudis conduents a títols oficials, seran fixades per la Comunitat Autònoma corresponent, dins dels límits que establesca el Consell d'Universitats. En el cas d'estudis conduents a títols no oficials seran fixades pel Consell Social de la Universitat.  
  
Després del traspàs de serveis de l'Administració de l'Estat a la Comunitat Valenciana en matèria d'Universitats, regulat pel Reial Decret 2633/1985, de 20 de novembre, la disposició addicional segona. 4, de la Llei 11/1986, de 30 de desembre, de Pressupostos de la Generalitat Valenciana per a l'exercici 1987, estableix que el Consell regularà les taxes acadèmiques universitàries per al curs 1987/88, dins dels límits que establesca el Consell d'Universitats.  
  
Per tot això, s'actualitzen les taxes vigents en el curs passat mitjançant l'aplicació del percentatge d'inflació previst per a enguany, criteri d'ajust que coincideix amb el límit mínim que estableix el Consell d'Universitats en l'exercici de les competències que li atribueix l'article 54 de la Llei de Reforma Universitària.  
  
En atenció d'aquests motius, amb l'informe previ del Consell d'Universitats, a proposta dels Consellers d'Economia i Hisenda i de Cultura, Educació i Ciència, i amb la deliberació prèvia del Consell de la Generalitat Valenciana, en la reunió del dia 17 d'agost de 1987,  
  
DECRETE:  
  
Article primer  
  
Les taxes universitàries per al curs 1987/88. en totes les Universitats públiques de la Comunitat Valenciana seran les establertes en les tarifes de l'annex d'aquest Decret.  
  
Article segon  
  
Un. Els alumnes dels Centres no estatals adscrits i els que obtindran la convalidació de cursos complets o assignatures soltes per raó d'estudis realitzats en Centres nacionals no estatals o en Centres estrangers, abonaran a la Universitat en concepte d'expedient acadèmic i de prova d'avaluació, el 25% de les taxes establertes en la tarifa primera de l'annex. Les altres taxes se satisfaran en la quantia íntegra prevista.  
  
Dos. De la convalidació d'estudis realitzats en Centres estatals no se'n meritaran taxes.  
  
Article tercer  
  
Els alumnes tindran dret a elegir la forma d'efectuar el pagament de les taxes acadèmiques establertes en la tarifa primera, bé fent-lo efectiu en un sol pagament a principi de curs, o de forma fraccionada en dos terminis iguals que seran ingressats l'un en formalitzar la matrícula i l'altre en la segona quinzena del mes de desembre. L'impagament d'un o d'ambdós terminis comportarà automàticament l'anul·lació de la matrícula, sense cap dret a reintegrament.  
  
Article quart  
  
Els alumnes podran matricular-se d'assignatures soltes independentment del curs a què corresponguen aquestes. Tanmateix, el dret a l'examen i a l'avaluació corresponent de les assignatures matriculades estarà limitat per les incompatibilitats acadèmiques derivades dels plans d'estudi. Només a aquests efectes, les Universitats, mitjançant el procediment que determinen les respectives Juntes de Govern, podran fixar un règim d'incompatibilitats acadèmiques per a aquells plans d'estudi en els quals no estigués prèviament establert.  
  
L'exercici del dret de matricula establert en aquest article no obligarà a la modificació del règim d'horaris generals determinat en cada Centre d'acord amb les necessitats docents dels seus plans d'estudi.  
  
No obstant això, aquells alumnes que inicien els estudis hauran de matricular-se del primer curs complet.  
  
Article cinqué  
  
Estaran exempts de l'abonament de la taxa acadèmica corresponent els alumnes que, havent obtingut plaça en la prova de caràcter estatal pre- selectiva per a la formació en les especialitats mèdiques de l'apartat primer de l'annex del Reial Decret 127/1984, d'11 de gener, cursen aquesta en Escoles Professionals.  
  
Article sisé  
  
Segons que estableix l'article 3, punt 1, del Reial Decret 2298/1983, de 28 de juliol, pel qual es regula el sistema de beques i altres ajudes a l'estudi de caràcter personalitzat, no estaran obligats a pagar la taxa acadèmica els alumnes que reben una beca amb càrrec als Pressupostos Generals de l'Estat, i també aquells que no consoliden l'ajuda per aplicació del que disposa l'article 2, punt 2, de l'esmentat Reial Decret.  
  
Article seté  
  
Un. Les taxes establertes en la tarifa primera de l'annex d'aquest Decret podran abonar-se per curs complet o per assignatures. En aquest darrer supòsit, es diferenciaran únicament dues modalitats d'assignatures: anual i quadrimestral. La classificació de les assignatures com a anuals o quadrimestrals l'establirà cada Universitat en funció del nombre d'hores lectives que figuren en els plans d'estudi. L'import de la taxa que cal aplicar per a les assignatures quadrimestrals serà la meitat del que s'estableix en la tarifa primera de l'annex d'aquest Decret per a assignatures anuals.  
  
Dos. L'import de les taxes establert per a assignatura solta serà diferent segons que el curs a què corresponga estiga constituït per menys de set assignatures anuals, o per set o més assignatures anuals. A aquests efectes, una assignatura anual equivaldrà a dues assignatures quadrimestrals.  
  
Tres. Quan un alumne es matricule en una mateixa assignatura per tercera o posteriors vegades l'import de la matrícula d'aquesta serà incrementada en un 20%.  
  
Quatre. De tota manera, quan un alumne es matricule en assignatures soltes corresponents a un mateix curs l'import de la matrícula no podrà excedir el fixat per un curs complet; i si en alguna d'aquestes es matriculava per tercera o posteriors vegades no podrà superar el corresponent a un curs complet més el 20% d'aquest.  
  
Cinc. Les bonificacions corresponents a l'aplicació d'una o diverses matrícules d'honor es realitzaran una vegada s'haurà calculat l'import total de la matrícula.  
  
Article vuité  
  
L'import dels cursos o seminaris de cada programa de doctorat serà calculat d'acord amb el nombre de crèdits assignats a cada curs o seminari.  
  
Article nové  
  
Segons que estableix la disposició addicional primera del Decret Legislatiu del Consell de la Generalitat Valenciana, de 22 de desembre de 1984, pel qual s'aprova el text articulat de la Llei 6/1984, de 29 de juny, de Bases de Taxes de la Generalitat Valenciana, per l'expedició dels documents i la realització dels tràmits de Secretaria dels Centres universitaris només es podran exigir les taxes de Secretaria establertes en l'annex al Decret 111/1986, de 5 de setembre, del Consell de la Generalitat Valenciana.  
  
Article deu  
  
Les taxes universitàries d'estudis conduents a títols i diplomes que no tinguen caràcter oficial seran fixades pel Consell Social.  
  
DISPOSICIO FINAL  
  
Aquest Decret entrarà en vigor el dia que es publicarà en  
  
el Diari Oficial de la Generalitat Valenciana.  
  
València, 17 d'agost de 1987.  
  
El President de la Generalitat,   
  
JOAN LERMA I BLASCO  
  
El Conseller de Cultura, Educació i Ciència,  
  
CEBRIA CISCAR I CASABAN  
  
El Conseller d'Economia i Hisenda,  
  
ANTONI BIRLANGA CASANOVA  
  
ANNEX  
  
 TARIFES Pessetes  
  
1r. Estudis de Facultats i Escoles Tècniques Superiors en qualsevol dels cicles, inclosos els  
  
 cursos d'adaptació per l'accés de titulars en Escoles Universitàries a Facultats i Escoles  
  
 Tècniques Superiors, estudis en Col·legis Universitaris i Escoles Universitàries:  
  
1.1. Estudis de Medicina, i Facultats de Farmàcia, Ciències (incloses les constituïdes d'acord  
  
 amb el Decret 1975/1973, de 26 de juliol), Informàtica i Belles Arts, Escoles Tècniques  
  
 Superiors i Escoles Universitàries Experimentals:  
  
 a) Curs complet 52.500  
  
 b) Assignatura anual corresponent a un curs de menys de set  
  
 assignatures anuals 13.650  
  
 c) Assignatura anual corresponent a un curs de menys de set  
  
 assignatures anuals, en tercera o successives matricules 16.800  
  
 d) Assignatura anual corresponent a un curs de set o més  
  
 assignatures anuals 9.030  
  
 e) Assignatura anual corresponent a un curs de set o més  
  
 assignatures anuals, en tercera o successives matricules 11.025  
  
 f) Programa de doctorat per cada crèdit 3.675  
  
1.2. Estudis d'Ontologia, per cada crèdit 525  
  
1.3. Els altres Centres Universitaris:  
  
 a) Curs complet 37.065  
  
 b) Assignatura anual corresponent a un curs de menys de set  
  
 assignatures anuals 9.450  
  
 e) Assignatura anual corresponent a un curs de menys de set  
  
 assignatures anuals, en tercera o successives matricules 11.550  
  
 d) Assignatura anual corresponent a un curs de set o més  
  
 assignatures anuals 6.300  
  
 e) Assignatura anual corresponent a un curs de set o més  
  
 assignatures anuals, en tercera o successives matrícules 7.875  
  
 f) Programa de doctorat per cada crèdit 2.625  
  
2n. Certificats d'aptitud pedagògica (inclou tots els cursos) 12.285  
  
3r. Estudis en Escoles d'Especialitats:  
  
 a) Màxim per curs complet anual 128.100  
  
 b) Màxim per assignatura anual 33.300  
  
4t. Proves d'aptitud per a l'accés a la Universitat 4.200  
  
5é. Exàmens de grau en els diversos estudis per memòries finals, i per  
  
 projectes de fi de carrera 7.720  
  
6é. Examen per a tesi doctoral 7.720


Còpia Permalink ELI